स्मार्ट सिटी के तहत नगर निगम द्वारा पिछले दिनों मच्छी बाजार से लेकर गंगवाल बस स्टैंड तक बड़े पैमाने पर अतिक्रमण हटाए गए थे। मच्छी बाजार, कड़ावघाट, सिलावट पूरा, बियाबानी से लेकर गंगवाल बस स्टैंड तक मकानों का मलबा फैला हुआ है। जोरदार बारिश के चलते इन इलाकों की हालत खराब हो गई है और पूरे क्षेत्र में कीचड़ के साथ ही जलभराव हो गया है। सिलावटपूरा क्षेत्र में निगम द्वारा पाइप लाइन डालने का काम किया जा रहा है जिसके चलते लोगों को अपने घरों से बाहर निकलने में भी भारी परेशानी हो रही है।